S.I.C.

> "*Jeg er overhodet i* Le service d'intellegence cachée*. Jeg kan sørge for at De får en verdig stilling i politikken òg i samfunnet. Det er vel det De ønsker? Forbedre Deres medborgeres levestandard? Vi i S.I.C. kan gi Dem den sjansen; når De får et slik tilbud, synes jeg De skal ta det imot, madame*."
>
>

> - Fyrst de Coast til Marianne-Marie du Foix under et selskap i Versailles
>
>

## **Etablering**

*Le service d'intellegence cachée* (S.I.C.) ble etablert i Imperiets 163. år, på bakgrunn av krigen som herjet i Underverdenen, men også fordi at fyrsten av Coast mente at det var nødvnedig med et hemmelig politi. Dette politiet skulle derfor opprettholde ro og orden i Imperiet. S.I.C. ble sett på som statlig, og fikk derfor tillatelse av keiser Fros å etablere forbundet sitt.

Fyrsten tok selv ledelsen som overhode, og hans kone  sørget for at medlemmer ble rekruttert fort. De første medlemmene var syv av deres nærmeste vennekrets. De nye medlemmene var aristokrater fra hele Tussarix, men snart ble fattige tredjestandsborgere introdusert til S.I.C. Disse kunne finne ut hva som skjedde i enhver bys kriminelle underverden.

## **Kjennetegn**

### ***Logo***

S.I.C.s logo er i utgangspunktet det som det er bilde av ovenfor, men når denne skal brukes av medlemmer, på uniformer, som brosje, på hansker eller når det skal brennemerkes på medlemmene, blir kjennetegnet to sirkler med inskripsjonen *S.I.C*.

### ***Medlemmer***

Medlemmer bærer et bånd rundt armen som en sirkel. Dette brukes også i midten av et bånd som bæres rundt armen med en valgfri farge, men de vanligste er svart, lilla, grønt eller beige. En annen løsning er å få den sydd direkte på uniformen, men da vil dette koste, for uniformen må gis til en skredder som må sy den på. Dette betales ikke av organisasjonen, og må derfor ut av medlemmenes egen lomme.

Medlemmene er for det meste aristokrater, men i nyere tid har tredjestandsborgere blitt medlemmer.

## **Organisasjonen**

Før en kan bli medlem av S.I.C., må en først gå gjennom tre prøver:

* Gå på brennende kull (for å teste medlemmets sjanse til å tie under tortur) eller bære en jernstang som har ligget i kokende vann, 30 skritt (samme begrunnelse)
* Skaffe statsaffærer fra Trippelalliansen (for å vise medlemmets diskresjon)
* Finne opprørere eller andre forrædere og få informasjon ut av dem (for å vise at de i det hele tatt har noe å gjøre i S.I.C.)

Når – og hvis – man består disse prøvene, må en bestå en siste prøve: tåle å bli brennmerket. Alle medlemmer av S.I.C. blir brennmerket for at andre medlemmer skal vite om dem, men også for at de skal vite at deres tro alltid ligger hos Imperiet og S.I.C.

### ***Innvielse***

Det kommende medlemmet må dessuten avlegge en ed – under trussel om dødsstraff – om at han/hun forplikter seg til å alltid stå til disposisjon for stormesteren og S.I.C. Dette skjer under en seremoni hvor medlemmet døpes som *agent*. Seremonien skjer på den måten at stormesteren i S.I.C, visemesteren og den indre mesteren er til stede og stiller følgende spørsmål:

> *Lover du – på tro og ære – at du vil tjene S.I.C.?*
>
>

> *Vil du gjøre alt som står i din makt for å beskytte vår eksistens?*
>
>

> *Lover du å ofre ditt eget liv for å oppnå ditt mål?*
>
>

> *Hvis du godtar alle krav som stilles til deg, kan du drikke av det friske glasset foran deg; gjør du ikke, kan du drikke av det forgiftede. Hva velger du?*
>
>

Etter dette kan medlemmet velge. Har han/hun innsett at dette ikke er lurt – noe som få er – så kan de drikke av et giftbeger som vil stå til venstre for dem; er han/hun derimot med på disse kravene, kan en drikke av begeret til høyre. Dette er en sødmefylt vin. Velger medlemmet dette, vil den indre mesteren overrekke en brosje med S.I.C.s runde logo (bilde nr. 2) til ham/hun.

### ***Ordenen***

Etterretningstjenesten er delt i to: Ordenen og S.I.C. *Selve* S.I.C. er agentene, som er dem som er rundt omkring i Over- og Underverdenen. Deres medhjelpere er noviser, og fungerer som agentenes løpegutter. Ordenen består av stormesteren, visemesteren, den indre mesteren og syv mestre. Ordenen er dem som gir oppdragene til S.I.C. De er også de som sørger for det seremonielle, men de er også statlig verdsatte. S.I.C. (som organisasjon) er verdsatt av statsministeren og keiseren, og de sees som en økonomisk organisasjon som holder overoppsikt med Statskassen – i.o.m. at denne ligger i Versailles, og S.I.C.s hovedkontor er her. *Maison de Trésor de l’empereur* er keiserens skattkammer, her oppbevares kun monarkens penger og private eiendeler. Statskassen ligger under bakken i Château Ayguès-Capp de Versailles.

#### ***Rangeringer***

* Stormester (lederen, håndhever av S.I.C.s lover og normer)
* Visemester (nestleder, stedfortreder for stormesteren, blir stormester om denne forsvinner)
* Indre mester (velges av de syv mestrene, visemesterens sekretær)
* Mester (høyt rangert medlem av Ordenen, alltid syv – håndplukket av stormesteren og visemesteren)
* Agent (medlem av S.I.C.)
* Novise (laveste medlem, agentenes medhjelpere)

#### ***Roller***

**Stormesteren** er leder av Ordenen. Han/hun leder Ordenen og S.I.C., og er den som står nærmest keiseren – for utenom statlige mennesker.

**Visemesteren** velges av stormesteren, og utfører mye av arbeidet med å brife agentene om deres oppdrag. Visemesteren er også den som må ta stormesterens avgjørelser om denne ikke er tilstede. Visemesteren er dessuten ofte den som finner nye medlemmer.

**Den indre mesteren** velges av de syv mestrene. Den indre mesteren tituleres ofte *seremonimesteren,* grunnet at det er han/hun som må bivåne alle mulige seremonier, prøvelser og overgangene fra én rang til en annen. Det finnes tre overganger: fra novise til agent, fra agent til mester. Ellers må den indre mesteren gjøre som han blir bedt om av visemesteren, for den indre mesteren er *egentlig* ingenting annet enn en sekretær.

**En mester** er et medlem av de syv mesterne, og disse er "symbolet" på S.I.C. De er agentenes ledere, og er dem som må trene opp agentene, ordne med de praktiske formalitetene. En mester er ofte også dem som må reise langt for å utføre visse dommer eller rettssaker hvor S.I.C. er innblandet. Mesteren er verdsatt i S.I.C., og det sees som uhøflig å si imot eller på noen måte krenke en mester.

**Agenter** er Ordenens løpegutter. De utfører mesternes beskjeder, og er omkring i hele Underverdenen for å utgjøre S.I.C. De er ofte ledsaget av sine noviser. Det bør merkes at ikke *alle* agenter må ha en novise, for det avhenger av hvor mange noviser som er.

**Noviser** er ny-rekrrutterte medlemmer som må gjennom en rekke studier får de er tillate å gå gjennom de tre prøvene som må til for å bli medlem av S.I.C. Hvis en ikke består en teoriprøve, kan en ikke bli et medlem av S.I.C., og dermed ikke en agent. En novise har fått begrenset informasjon fra sine læremestre – agentene – og har derfor kun den kunnskapen og erfaringen som deres agent har gitt dem.

#### ***Straff***

Om en forråder S.I.C., vil en – om en ikke dør under oppdraget – snart bli henrettet på ordre av stormesteren. Den indre mesteren er den som sørger for at dette skjer, og agenter og noviser må se på dette – for å vite at de må handle med diskresjon og forsiktighet, og ikke mislykkes.

### **Merkbare medlemmer**

#### ***Aristokrater***

* Louis-Michel XIV Roux Thomas de Coast
* Germain Levesque du Floem
* François St. Just
* Marguerite Le-Franc St. Just
* Marianne-Marie Parnella du Foix
* Sèrgoint Honoré Croissant de Sade
* Wilhelm Walter von Caravan
* Werner Ulrich II von die Süden-Felder
* Louis Germain de Lafayette
* Vallerie Bonhomme d'Vérmez

#### ***Tredjestandsborgere***

* Jean-Pierre de Sablé
* Catalina Bellera
* Mercédès Morzerf
* François-Nicolas Varlet Helissant
* Édmound Lejeune
* Louis-Simon Honoré
* Premiere Villefort
* Hélouïse Safranière Chevrier
* Antoine-Denis Imbert Ganchard

### **Endelikt**

Da monarkiet i Tussarix ble avsatt i Imperiets 185. år, ble S.I.C. saksøkt for å ha utført unødvendige saker mot folket. Lederen for S.I.C. – fyrst de Coast – ble henrettet på ordre av Robespierre. Alle andre medlemmer ble også henrettet. Det endte dermed med at organisasjonen ble overlatt til regjeringen. Nå ble etterretningstjenesten brukt til å spionere på politiske fiender og fiendtlige land i Underverdenen.

Robespierre rekrutterte medlemmer av Nasjonalkonventet til å plukke ut dem som passet. Tredjestandsborgere ble for det meste medlemmer, men rike mennesker ble også medlemmer – disse ble sendt til andre land som diplomater; de ble også brukt til å drive med bankvirksomhet og penger. S.I.C. ble også senere beordret til å skape skoler for alle.

Da Hyanus ble president, oppløste han S.I.C.; han ønsket at folket skulle ha en individuell frihet, uten å være redde for at de skulle bli anmeldt av naboene.